श्रीमद्भागवत पोथी यात्रा निकाली
पीलीबंगा| श्रीलक्ष्मीनारायण महायज्ञ समिति के तत्वाधान में नवीन मंडी यार्ड प्रांगण में 9 दिवसीय श्री लक्ष्मीनारायण महायज्ञ, श्री कृष्ण रासलीला श्रीमद्भागवत कथा ज्ञानयज्ञ उत्सव समारोह के तहत शुक्रवार को कस्बे में श्रीमद्भागवत पोथी यात्रा निकाली गई। यात्रा कथा के यजमान जयभगवान गोयल के आवास से प्रारंभ होकर कथा स्थल पर पहुंची। व्यापार मंडल पब्लिक स्कूल की छात्राओं ने स्कूल बैंड के साथ श्रीसिद्ध पीठ डिग्गी वाले हनुमान मंदिर निर्माण कमेटी के सदस्यों ने कमेटी प्रधान मुकेश गोयल के नेतृत्व में पारंपरिक वेशभूषा में यात्रा में भाग लिया। कथा स्थल पर स्वामी भरतादासाचार्य द्वारा पोथी यात्रा का स्वागत किया गया। एसडीएम डॉ. अवि गर्ग श्री गोशाला सेवा समिति के पूर्व अध्यक्ष रामरूप गोयल ने दीप प्रज्वलित कर श्रीमद्भागवत कथा ज्ञानयज्ञ की विधिवत शुरूआत की। कथावाचक पं. जुगल किशोर शास्त्री द्वारा वैदिक मंत्रोच्चारण के साथ पूजा अर्चना कर कथा प्रारंभ की गई।
mai_Deva hin_Deva